ΘΕΜΑ αρ. 6

ΤΟ ΤΕΛΟΣ ΤΟΥ ΠΡΩΤΟΥ ΒΟΥΛΓΑΡΙΚΟΥ ΚΡΑΤΟΥΣ

Αφού το έτος 971 η Βορειοανατολική Βουλγαρία κατακτήθηκε από τους Βυζαντινούς, τα νοτιοδυτικά βουλγαρικά εδάφη παρέμειναν υπό την κυριαρχία των Κομιτοπούλων, των γιών του Κόμη Νικόλα – Μωυσή, Δαυίδ, Ααρών και Σαμουήλ. Το κέντρο του κράτους μετατέθηκε στη Πρέσπα και αργότερα στην πόλη της Αχρίδας. Εν τω μεταξύ, στο Βυζάντιο ανέβηκε στο θρόνο ο νέος αυτοκράτωρ, ο Βασίλειος Β΄ (976-1025) – ο πιο ισχυρός κυρίαρχος της δυναστείας των Μακεδόνων.

Το έτος 986 ο αυτοκράτωρ Βασίλειος Β΄ ξεκίνησε την πρώτη του εκστρατεία στη Βουλγαρία. Αυτός πολιόρκησε τη Σαρδική (τη σημερινή Σόφια), αλλά δεν κατάφερε να την καταλάβει.

Στο θρόνο της Βουλγαρίας ήταν ο τσάρος Ρωμανός ο οποίος κυβερνούσε από τα Σκόπια. Το 991, ο Βασίλειος Β΄ εκπόρθησε στην πόλη και αιχμαλώτισε το βασιλιά ο οποίος πέθανε αργότερα στη φυλακή. Στο θρόνο ανέβηκε ο τσάρος Σαμουήλ (991-1014).

Τα έτη 997-998, ο τσάρος Σαμουήλ ξεκίνησε μια μεγάλη εκστρατεία στην Αδριατική ακτή και υπέταξε τις σερβικές ηγεμονίες. Αιχμαλώτισε τον ηγεμόνα της Ζέτας, τον Ιωάννη Βλαδίμηρο, και τον πάντρεψε με την κόρη του Θεοδώρα (Κοσάρα).

Την άλλη του κόρη, τη Μιροσλάβα, ο Σαμουήλ έδωσε στον Ασώτη Ταρωνίτη, τον διοικητή του Δυρραχίου (Ντρατς). Με έναν άλλο δυναστικό γάμο βελτίωσε και τις σχέσεις του με τους Ούγγρους, παντρεύοντας τον γιό του Γαβριήλ Ράντομιρ με την κόρη του Ούγγρου ηγεμόνα Γκέϊζα.

Στις 14 Ιουλίου 1014, κοντά στο χωριό Κλειδί, στους πρόποδες του όρους Μπέλες, έγινε η πιο αποφασιστική μάχη η οποία έληξε με την πλήρη νίκη των Βυζαντινών. Βλέποντας αργότερα τους αιχμαλώτους στρατιώτες του, ο τσάρος Σαμουήλ έπαθε ανακοπή της καρδιάς και σε δύο μέρες πέθανε (6 Οκτωβρίου 1014).

Την εξουσία ανέλαβε ο γιός του, ο Γαβριήλ Ράντομιρ (1014-1015). Κατά την διάρκεια κυνηγιού, αυτός σκοτώθηκε από τον εξάδελφό του Ιβάν Βλαντισλάβ (1015-1018), ο οποίος κηρύχθηκε βασιλιάς. Το Φεβρουάριο του 1018, ο Ιβάν Βλαντισλάβ σκοτώθηκε κατά τη διάρκεια της πολιορκίας του Δυρραχίου.

Έτσι, στα τέλη του 1018 – αρχές του 1019, ο Βασίλειος Β΄ υπέταξε όλη τη Βουλγαρία.